**TÁJÉKOZTATÓ
a tüdőszűrések rendjéről**

**2014. január elsejétől az alábbiak szerint módosult a tüdőszűrések rendje, finanszírozása, mellyel kapcsolatban a lakosság részére az alábbi tájékoztatást adom.**

1. A 18/1998. (VI. 3.) NM rendelet a fertőző betegségek és a járványok megelőzése érdekében szükséges járványügyi intézkedésekről című rendelet 2014. január 1-től – a javuló Tbc előfordulási gyakoriság okán, országosan – már nem a lakosságra, hanem**bizonyos rizikó csoportokra vonatkozik a kötelező, ingyenes szűrés**. ***Ezek a következők:***

**a) hajléktalanok; hajléktalanokkal foglalkozó dolgozók;
c) utcai szociális munkát végzők; népkonyha foglalkoztatottai;
e) a közérdekű önkéntes tevékenységet folytatók;
f) a büntetés-végrehajtási intézetek, rendőrségi fogdák, közösségi szállások dolgozói;
g) bizonyos egészségügyi dolgozók;**

***18 év fölött, az adott foglalatosságot betöltött személyeknek tehát jár az ingyenes szűrővizsgálat, beutaló nélkül.***

2. A 33/1998. (VI. 24.) NM rendelet a**munkaköri, szakmai,**illetve s**zemélyi higiénés alkalmasság orvosi vizsgálatáról** és véleményezéséről című rendelet szerint a **mellkasröntgen vizsgálatot erre a célra igénylő lakosoknak 1.700 Ft térítési díjat kell fizetniük**, a **szűrés helyszínén kapott,** a **törökbálinti kórház**számára szóló **csekk befizetésével**. *A vizsgálat eredményéről három héten belül szakorvosi leletet adunk.*

3. Az 51/1997. (XII. 18.) NM rendelet a kötelező egészségbiztosítás keretében igénybe vehető betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról című rendelet értelmében, életkorhoz kötötten, minden **40 év feletti személynek joga van évente egyszer tüdőszűrő vizsgálaton részt venni, beutaló nélkül, költségmentesen.** Ehhez **TAJ-kártyával kell rendelkeznie.**

**A kötelező tüdőszűrés tehát ma már csak kockázatnak kitett munkakörökben dolgozókra vonatkozik.** Azonban az egészségével foglalkozó valamennyi felnőtt lakosnak ajánlott részt venni szűrővizsgálaton a betegségek megelőzése illetve korai stádiumban való felismerése érdekében, hiszen a leggyakoribb tüdőbetegségek, mint COPD, asztma, tüdőrák és tuberkulózis csak korai felismeréssel gyógyíthatók igazán jó eredménnyel.***Ráadásul 40 év felett ezek a szűrővizsgálatok még ingyenesek is!***

*Dr. Antal Gabriella főigazgató*